Ministru tal-Intern u Affarijiet Parlamentari waqt il-kommemorazzjoni tar-Ri żoluzzjoni tal-Ġnus Magħquda ta' Novembru 2005 in kommemorazzjoni tal-miljuni li mietu fl-Olokawst tat-Tieni Gwerra Mondjali u Ġenoċidji Oħra Kamra tad-Deputati, Il-Palazz, Valletta L-Erbgħa, 25 ta' Jannar 2012 Din il-kommemorazzjoni, li issa saret parti integrali mill-kalendarju parlamentari tagħna, hija mimlija b'lezzjonijiet għalina u għall-ġenerazzjonijiet futuri. Importanti għax permezz ta' din iċ-ċerimonja solenni għandna nfakkru mill-ġdid u nirringrazzjaw kontinwament li din hija soċjetà li għadha ibbażata fuq il-valuri nsara, li sawru d-demokrazija u d-drittijiet fundamentali tal-bniedem. Hemm bżonn li ngħarfu li aġir anti-demokratiku, bażat fuq ideoloġiji politiċi tal-lemin jew tax-xellug estrem li jċaħħdu d-dinjità tal-persuna umana, jridu jkomplu jiġu kkundannati u kumbattuti. Is-sistema legali tagħna hi dik li hi għax, bħal diversi Stati Ewropej, bnejna strutturi demokratiċi li jassiguraw kemm huwa legalment u umanament possibbli dak li għandna. Sebgħin sena ilu, nhar l-20 ta' Jannar 1942, ċertu Reinhard Heydrich, kap tas-Servizz tal-Intelliġenza tal-SS għamel diskors lil numru ta' uffiċjali tar-Reich Tedesk li fih advoka l-bżonn tas-"Soluzzjoni Finali". Jinqatlu bi pjan mill-iktar vili u kundannabbli. Hekk fil-fatt wettqu b'atroċitajiet kbar, b'metikolożità inawdita biex joqtlu kemm jifilħu bnedmin bħalhom li kull ma kellhom kontra tagħhom kien biss li kienu Lhud. Hemm diversi kitbiet fuq dan, ma hemmx dubju. Xtaqt però nirreferi għall-ktieb ta' Primo Levi, "Se questo è un uomo", li nissuġġerixxi lil kull min qiegħed f'din il-Kamra li, f'xi mument jew ieħor, f'ħajtu li jaqra. Il-ktieb huwa mimli b'punti tajba għar-riflessjoni u ser niċċita fuq dan partijiet żgħar minnu. Huwa jitkellem fuq il-bniedem u d-dimensjoni tal-ħin. Kliem li jolqtu lil dawk li jifhmu x'ġara f'dawk il-kampijiet ta' konċentrament. Kliem li jitolbu riflessjoni f'kull età. Ippermettuli iktar ħin sabiex niċċita ukoll mill-ewwel diskors kommemorattiv li kien sar ta' dan il-jum, fis-27 ta' Jannar 1995 minn Elie Wiesel li, fil-kamp tal-konċentrament ta' Auschwitz kien qal: "In this place of darkness and malediction we can but stand in awe and remember its stateless, faceless and nameless victims.
Diskors fil-kommemorazzjoni tar-Riżoluzzjoni tal-Ġnus Magħquda ta' Novembru 2005 in kommemorazzjoni tal-miljuni li mietu fl-Olokawst tat-Tieni Gwerra Mondjali u Ġenoċidji Oħra